Laat Kersfees vanjaar 'n dóél dien! | Nathan Bond's TART Remarks
Religion: Respect? Ridicule! Laat Kersfees vanjaar 'n dóél dien!
Kersfees skep 'n besonderse geleentheid om ons wêreld 'n beter plek te maak.
Die Burger (hóé 'n koerant wat sy hoofartikel kolom – sy hóófartikel kolom! – elke Saterdag aan 'n Sangoma afstaan wat oor gode en dywils skryf ernstig opgeneem kan word weet núgter!) berig dat die Christianview Network wil hê dat kinders geleer moet word dat Kersvader dood is, want Kersfees gaan nie oor die man met die wit baard in die rooi jas nie.
"Ek sien uit na die dag wanneer, soos met die antieke Romeinse gode in Europa, Kersvader ook vergete en gediskrediteer is," sê mnr. Philip Rosenthal van dié netwerk.
Rosenthal glo nie in die Romeinse gode nie!?
Ek dink Kersfees is die ideale geleentheid om vir kinders heerlike geskenke te gee en vir hulle te leer dat "God" – in al sy verhalende vorme: "Vader", "Seun" en "Spook" – nie bestaan nie.
Soos Penn Jillette van Penn & Teller sê, hy ken ôk vir Jesus – hy speel poker in Vegas.
Ko's vertel ons kinders van al die pragtige stories van Jesus en Prometheus ('n Titaan wat die gode op hulle moer gegee het) en Apollo en Theseus en, ag ál die ander héérlike stories uit die ryk mitologiese skatkis! Maar kom ons maak seker ons kinders besef – so teen die tyd dat hulle die Tandemuis en Kersvader natuurlik afsterf en besef Sneeuwitjie het toe nié uit die dood uit opgestaan nie – dat "God" en "Satan" en "Jesus" ook maar net storiekarakters is. In stories wat ons almal inderdaad ietsie kan leer! Maar tog maar net stóriekarakters.
Written by Nathan Bond December 13, 2008 at 07:24
Enige God? »
Nathan, ek herdenk die geboorte van Jesus Christus, nie net jare gelede nie, maar ook in my lewe en in my begin. Ek wil dat Sy karakter elke dag deur my lewe en het dus 'n goie nut vir kersvees en die kers tydperk.